Pagal kibernetinio saugumo kanonus pagrindinis slaptažodis turi atrodyti kaip atsitiktinių ženklų kombinacija, sudaryta iš skaitmenų, raidžių, simbolių. Visada naudokite bent 8 ženklus ir niekada neįtraukite žodyne esančių žodžių, vardų, žymių datų ar kitos informacijos, kurią galima išsiaiškinti pagal jūsų biografiją ar išgauti socialinės inžinerijos būdu.
Kita vertus, saugumo ekspertai pasisako už slaptas frazes. Susikurkite kombinaciją iš 6–7 atsitiktinių žodžių, pakeiskite kai kurias raides kitomis raidėmis, skaičiais ar simboliais ir turėsite puikų slaptažodį. Atminkite: kuo mažiau logikos, tuo geriau.
Tačiau svarbiausia – jūsų pagrindinis slaptažodis turi būti unikalus. Jokiu būdu nenaudokite slaptažodžio, su kuriuo jungiatės prie savo paskyros kokioje nors svetainėje, programėlėje ar paslaugų platformoje. Jei kuri nors iš šių paskyrų būtų nulaužta, iškiltų grėsmė visam jūsų kibernetiniam pasauliui.